สวัสดีคะ หนูคลอดเมื่อวันที่18เมษายน ตรวจหลังคลอดพร้อมฉีดยาคุมวันที่28พฤษภาคม พยาบาลบอกว่ายาคุมจะออกฤทธิ์7วัน แต่หนูไปมีเพศสัมพันธ์วันที่4มิถุนายน หนูจะท้องไหมคะ วันที่12มิถุนายน มีเลือดออกมากะปิปกะปอยน่าจะเป็นประจำเดือนจนถึงวันนี้วันที่14มิถุนายน อยากทราบว่าจะท้องไหมคะ เลือดออกมาแบบนี้ปกติไหมคะ
สวัสดีค่ะ หากได้ฉีดยาคุมกำเนิดไปในวันที่ 28 พ.ค. แล้วได้มีเพศสัมพันธ์ในวันที่ 4 มิ.ย. ซึ่งผ่านไป 7 วันพอดี ยาฉีดก็น่าจะออกฤทธิ์ในการป้องกันการตั้งครรภ์ได้แล้ว นอกจากนี้ หากยังได้ให้นมลูกอย่าสม่ำเสมอ การมีเพศสัมพันธ์ที่ 1-2 เดือนหลังจากคลอดลูก โอกาสในการตั้งครรภ์นั้นถือว่ายังน้อยมากค่ะสำหรับเลือดที่ออกกะปริดกะปรอยในวันที่ 12-14 มิ.ย. น่าจะเป็นเลือดที่เกิดจากผลข้างเคียงของยาฉีดคุมกำเนิดได้ เพราะผลข้างเคียงของยาฉีดคุมกำเนิดที่ฉีดทุก 3 เดือน มักทำให้เกิดเลือดออกกะปริดกะปรอย แต่เมื่อผ่านไปซักระยะ ประจำเดือนก็มักจะขาดหายไปค่ะดังนั้น หากเลือดที่ออกมีปริมาณไม่มาก ไม่มีปวดท้องน้อย ไม่มีตกขาวที่ผิดปกติ ก็ไม่ได้อันตรายอะไรค่ะ ส่วนเรื่องการตั้งครรภ์นั้น หากกังวล ก็อาจลองตรวจหาการตั้งครรภ์หลังจากมีเพศสัมพันธ์ไปแล้ว 2 สัปดาห์ค่ะ